laion/Wikipedia-Exotic huggingface dataset:
מודעת אבל (גדעון גכטמן)

"מודעת אבל" היא סדרה של עבודות שיצר האמן הישראלי גדעון גכטמן. ב-18 במאי 1975 פרסם גכטמן מודעת אבל עצמית בעיתונים "הארץ" ו-"ג'רוזלם פוסט" וכן על לוחות מודעות באזור מגוריו בעיר ראשון לציון. הייתה זו פעולה המשכית לתערוכה "חשיפה" (1973), בה תיאר גכטמן את הניתוח בו הושתל בגופו מסתם לב מלאכותי. הטקסט של המודעות נכתב בנוסח מקובל במודעות אבל בישראל: "הננו מודיעים בצער וביגון על פטירתו ללא עת של יקירנו גדעון גכטמן, המשפחה". גכטמן סיפר בדיעבד על התגובות הרגשיות לעבודה: "באו מורים מבצלאל ושאלו 'מה, השתגעת? הבהלת את כולם'. התגובה מהסביבה מעניקה משמעות לעבודה." כבר בשנת 1975 יצר גכטמן סדרה של מודעות בגודל זהה למודעות האבל המקוריות שיצר. במודעות אלו חרג מן השימוש המסורתי בצבע שחור על גבי רקע לבן. השינוי הצבעוני יצר הסטה של המודעות אל אובייקט אמנות. גכטמן בחר להשתמש בטכניקה אמנותית של הדפס רשת, במקום בטכניקה הדפס הבלט המסורתית. טכניקה זו אפשרה לו להדפיס אותן בצבעי טקסט או רקע שונים. בנוסף, הופיעו בהן סממנים אמנותיים נוספים כגון חתימה ומספרים המסמלים מהדורה ממוספרת, הנהוגה בשטח ההדפס. בשנת 1984 יצר גכטמן עוד סדרות של מודעות אבל. חלקן הופיע בתערוכת יחיד שהתקיימה בגלריה של נעמי גבעון בתל אביב-יפו. רוב העבודות הודפסו בהדפס-רשת על לוח עץ לבוד בגובה של 79.5 ס"מ, וברוחב של 101.5 ס"מ. יחד עם זאת נוצרו גם שתי עבודות בגדלים מונומנטליים, בגובה של 239 ס"מ וברוחב של 310 ס"מ, או כמו בעבודה "שני נלסונים עם פרוכת", בטכניקה של רקמה על בד קטיפה. אלו העלו על הדעת קונוטציות ליטורגיות של הנצחה על גבי ארון קודש. עבודות אחרות מאותה עת עשו שימוש בניאון צבעוני, שהותקן על גבי לוחות העץ המדפסים. אחת מעבודות אלו שובצה במיצב "הכנה למאוזולאום מס' 1" (1988), שהוצג בסדנאות האמנים בירושלים. גדעון עפרת טען במאמרו אודות יצירתו של גכטמן (1986) כי אין בה שימוש בזהות מושאלת, כמו למשל זו של רוז סלאווי, כי אם הצגה של "עצמו הדובר במירב גילוי הלב". עם זאת, הטשטוש שבין זיוף ואמת מוליד מאפיינים תיאטרליים. "בין המטאפורות למיתוס ניצבים הניכור התבוני ותודעת השקר". משה ניניו ראה במודעות האבל הראשונות "פעולת-קצה, ששאפה ליצור פיתול בין המדומה לממשי", ובתוך כך גם נעלה את תקופת האמנות המושגית ביצירתו. העבודות הצבעוניות, שהופיעו מיד אחריה היוו ביטוי של הפוסטמודרניזם, המדגיש את קריסתו של האובייקט אל דימוי, ואת התנועה הנגדית של הפיכת הדימוי לאובייקט. בפרשנותה אודות סדרת המודעות, תיארה איה מירון (2013) את המודעות הראשונות כאקט של כינון הזהות עצמית אל מול המוות, כמו גם כאקט של סימון טריטוריה באמצעות פרסום המודעות על לוחות המודעות הקרובים למקום מגוריו. כמו ניניו, אף היא ראתה בסדרת המודעות הצבעוניות ביטוי אירוני המטשטש המרחק שבין "גבולות המודעה כדימוי וגבולות הציור". מדיה וקבצים בנושא מודעת אבל בוויקישיתוף דנה גילרמן, אתם לא רואים שאני הולך באוויר, באתר הארץ, 31 במאי 2007 הגלריה מוקמה בחלל ברחוב נתן החכם שהיה שייך לגלריה גורדון. ראו: עפרת, גדעון, "לב הדברים", בתוך: ניניו, משה (עורך), גדעון גכטמן: עבודות 1986-1971, הוצאת סתוית, תל אביב, 1986, עמ' 5 (ללא מספרי עמודים) ראו: ניניו, משה, "זה שנלקח (Étant pris): אמנותו של הכל-אדם", בתוך: מירון, איה (עורכת), גדעון גכטמן, 2008-1942, מוזיאון ישראל, ירושלים, 2013, עמ' 58 ראו: מירון, איה (עורכת), "בדיעבד", גדעון גכטמן, 2008-1942, מוזיאון ישראל, ירושלים, 2013, עמ' 18
הצ'מפיונשיפ לנשים

ליגת הצ'מפיונשיפ של ה-FA לנשים (באנגלית: FA Women's Championship) היא ליגת המשנה במערכת הליגות של כדורגל הנשים באנגליה. מעליה נמצאת הסופר ליג ומתחת לה נמצאות הליגה הלאומית הצפונית והליגה הלאומית הדרומית לנשים. משחקי הליגה נערכים בשיטת בית וחוץ, כאשר כל קבוצה משחקת פעמיים נגד כל קבוצה אחרת בליגה, והנקודות מחולקות כמו במשחקי כדורגל לגברים. ליגה זו הוקמה ב-2014 לאחר התפרקות ליגת הפרימייר ליג לנשים שנה לפני כן. בתחילה הליגה נקראה "ליגת ה-FA לנשים - הסופר ליג השנייה" (FA Women's Super League 2 (WSL 2)). הקבוצות המשחקות בליגה הן מקצועניות למחצה, והן מסונפות למועדונים המקבילים בפרמייר ליג של הגברים ובפוטבול ליג. הקבוצות המשחקות בליגה מתחרות גם בגביע ה-FA לנשים ובגביע הליגה לנשים. משנת 2014 ועד 2016 הליגה שנקראה WSL 2, נערכה בקיץ, בעת הפגרה של ליגות הגברים, והיו חד שנתיות. ב-2017 הפכה התחרות לעונתית על גבי שנתיים קלנדריות. החל מעונת 2018/2019 שינתה הליגה את השם ל"ליגת הצ'מפיונשיפ של ה-FA לנשים". קבוצות הליגה נכון לעונת 2020/2021 הן: מדיה וקבצים בנושא הצ'מפיונשיפ לנשים בוויקישיתוף אתר האינטרנט הרשמי של הצ'מפיונשיפ לנשים
סטראלדז'ה

סטראלדז'ה היא עיר במחוז ימבול שבבולגריה. העיר ממוקמת 23 קילומטר מערבית לקרנובט, 30 קילומטר מזרחית לסליבן ו-17 קילומטר צפון-מזרחית לימבול. אוכלוסיית העיר היא שלישית בגודלה במחוז אחרי ימבול ואלחובו. למקום ישנה היסטוריה עשירה הקשור למאבק בעות'מאנים. במאה ה-19 התרחש מרד כנגד השלטון העות'מאני אשר דוכא, בעקבות דיכוי זה, עד היום אפשר לראות באזור שרידים של כ-70 יישובים הרוסים. המידע המוקדם ביותר על סטרלדז'ה נמצא במסמך עות'מאני משנת 1610, ישנו אזכור של סטראלדז'ה במפה רוסית מהמאה ה-19. נמצאו עדויות להתיישבות תראקית וימי ביניימית במקום. האזור של סטראלדז'ה שופע בבעלי חיים, לכן מהמט הרביעי בנה כאן ארמון קיץ והשתמש בו כתחנת ציד. בסטראלדז'ה ממוקמת אחת הכנסיות הפרבוסלביות העתיקות בבולגריה - "כנסיית הקדוש המלאך מיכאל". כמו כן, בעיר ישנה קהילה נוצרים מתודיסטית. מדיה וקבצים בנושא סטראלדז'ה בוויקישיתוף ראש העיר באתר העירייה היסטוריה של סטראלדז'ה באתר העירייה ערך זה הוא קצרמר בנושא בולגריה ובנושא יישובים באירופה. אתם מוזמנים לתרום לוויקיפדיה ולהרחיב אותו.
קדוש (סרט)

קדוש הוא סרט קולנוע ישראלי משנת 1999 שביים עמוס גיתאי. הסרט מתרחש במאה שערים ועוסק בחברה החרדית. קדוש היה הסרט הישראלי הראשון לאחר 25 שנים שהשתתף בתחרות הרשמית בפסטיבל קאן, והביא לגיתאי את ההכרה כבמאי בינלאומי. רבקה נשואה למאיר אך לאחר עשור לנישואיהם אין להם ילדים, עקב כך רב הקהילה שלהם מאלץ אותה לעזוב אותו. מלכה, אחותה של רבקה, עומדת להינשא ליוסף אותו הכירה באמצעות שידוך אך היא מאוהבת ביעקב, זמר רוק דתי לשעבר אשר חזר בשאלה ואף שירת בצבא. "קדוש", במסד הנתונים הקולנועיים IMDb (באנגלית) "קדוש", באתר נטפליקס "קדוש", באתר AllMovie (באנגלית) "קדוש", באתר Rotten Tomatoes (באנגלית) "קדוש", באתר ספר הקולנוע הישראלי "קדוש", באתר אידיבי "קדוש", במסד הנתונים הקולנועיים KinoPoisk (ברוסית) "קדוש", במיזם "אישים" לתיעוד היצירה הישראלית סרטו של עמוס גיתאי "קדוש" יוקרן מחר בערוץ 2, באתר הארץ, 15 במאי 2002 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
עונת 1956/1957 בליגת העל ההולנדית

עונת 1956/1957 הייתה העונה הראשונה של ליגת העל ההולנדית, שהיא הליגה ההולנדית הבכירה. קודם לעונה זו התקיימה הליגה במתכונת חובבנית בשם אליפות הולנד 18 קבוצות הרכיבו את הליגה בעונה זו, 9 הראשונות שסיימו את עונת 1955/56 באליפות הולנד מהליגה הראשונה A ומהליגה הראשונה B. בסיום עונה זאת זכתה אייאקס באליפות הליגה ופורטונה 54 בתואר סגנית האלופה. וילם II ומועדון הכדורגל איינדהובן ירדו לליגת המשנה. מעונה זו ועד עונת 1995/96 על ניצחון הוענקו 2 נקודות ועל תיקו נקודה בודדת. הליגה כללה 18 קבוצות ששיחקו ביניהן במשך 2 סיבובים בני 17 משחקים כל אחד – 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 נשרו לליגת המשנה ההולנדית. התפרקה בשנות ה-70 ולאחר מכן שולבה מחדש לתוך וילם II יחד עם פ.צ טילבורך
תנאי עצירה

תנאי עצירה (באנגלית: stopping condition) הוא סוג פקודת תנאי, אשר מטרתו היא לעצור פעולה מסוימת באלגוריתם. בדומה לפקודת תנאי שלב זה מותנה בסביבתו (משתנים בקוד משפיעים על היותו מופעל או לא), ויכול להכיל בתוכו רצף פקודות נוסף לדוגמה קפיצה לשגרה מסוימת אשר ממשיכה את האלגוריתם בצורה שונה או פשוט כניסה ללולאה אינסופית במקום להמשיך בהרצת התוכנית. בניגוד לפקודת תנאי רגילה, תנאי עצירה מאפשר מעין "בריחה"/"יציאה" מיתוך אלגוריתם בקוד שללא תנאי עצירה היה ממשיך לנצח. השימוש העיקרי הוא ברקורסיה/לולאות. רקורסיה לולאה (תכנות) תכנות מחשבים Technische Universitaet Dortmund, Stopping condition, https://www.tu-dortmund.de/
One Foot in Front of the Other

One Foot in Front of the Other (בעברית: רגל אחת מול השנייה) הוא מיקסטייפ הבכורה של הזמרת-יוצרת האנגליה גריף. המיקסטייפ יצא לאור ב-11 ביוני 2021, על ידי חברת התקליטים וורנר רקורדס. מתוך המיקסטייפ יצאו שלושה סינגלים. למרות שלא יצא כאלבום אולפן, המיני אלבום הצליח להידרג ברשימות מוזיקה סוף שנה, במגזין The Line of Best Fit במגזין הבריטי הצליח להגיע למקום ה-48 ברשימת ״האלבומים הטובים ביותר של המגזין לשנת 2021״. מידע על האלבום One Foot in Front of the Other באתר MusicBrainz האלבום One Foot in Front of the Other באתר אפל מיוזיק ne Foot in Front of the Other, Genius (באנגלית) Griff shares new dark pop anthem 'Black Hole', nme Griff details new mixtape One Foot In Front Of The Other after winning BRITs Rising Star award 2021, thelineofbestfit The Best Albums of 2021 Ranked, The Line of Best Fit (באנגלית) One Foot in Front of the Other by Griff (באנגלית בריטית), נבדק ב-2021-05-14 One Foot In Front Of The Other (CD Mixtape + Signed Art Card) (באנגלית בריטית), נבדק ב-2021-05-14
סמסון סיאסיה

סמסון סיאסיה (באנגלית: Samson Siasia; נולד ב-14 באוגוסט 1967) הוא כדורגלן עבר ניגרי, ששיחק בעמדת החלוץ. סיאסיה, התחיל את הקריירה שלו בקבוצות כדורגל מקומיות בניגריה. בקיץ 1987, סיאסיה חתם בלוקרן מליגת העל הבלגית. בלוקרן, סיאסיה שיחק 6 עונות. בקיץ 1993, סיאסיה חתם בנאנט מליגת העל הצרפתית, עמה זכה באליפות בעונת 1994/1995. בקיץ 1995, סיאסיה חתם בטירסנסה מליגת העל הפורטוגלית. בסיום העונה, טירסנסה ירדה לליגה השנייה וסיאסיה עזב את המועדון. בקיץ 1996, סיאסיה חתם באל-הילאל מליגת העל הסעודית וכעבור שנה חתם בפרת' גלורי מליגת העל האוסטרלית. בקיץ 1998, סיאסיה חתם בצפרירים חולון מהליגה הראשונה. ב-22 באוגוסט 1998, סיאסיה ערך את הופעת הבכורה שלו בקבוצה בניצחון 0–3 נגד מכבי הרצליה, בו גם הבקיע את שער הבכורה שלו בקבוצה. סיאסיה, הבקיע 12 שערים בליגה, שלא הספיקו לחולון לשרוד בליגה. בסיום העונה פרש מכדורגל. ב-12 בינואר 1992, סיאסיה ערך את הופעת הבכורה שלו בנבחרת ניגריה, בניצחון 1–2 נגד סנגל, בו גם כבש את שער הבכורה שלו בנבחרת, במסגרת שלב הבתים של גביע אפריקה לאומות 1992. סיאסיה השתתף עם הנבחרת גם בגביע אפריקה לאומות 1994, מונדיאל 1994, בו הבקיע שער נגד נבחרת ארגנטינה, וגביע פהד 1995. בשנת 2005, סיאסיה מונה למאמן נבחרת הנוער של ניגריה והוביל אותה בדרך לגמר גביע העולם בכדורגל עד גיל 20 באותה שנה. בינואר 2007, סיאסיה מונה למאמן הנבחרת הצעירה ובין הייתר אימן אותה בשתי האולימפיאדות שנערכו בשנים 2008 ו-2016. ב-17 במרץ 2009, חזר לאמן את נבחרת הנוער. ב-4 בנובמבר 2010, סיאסיה מונה למאמן הנבחרת הבוגרת, אך פוטר ממנה ב-28 באוקטובר 2011, עקב הכישלון של הנבחרת להעפיל לגביע אפריקה לאומות 2012. בפברואר 2012, מונה למאמנה של דורגספור מליגת העל המזרח בנגלית. ב-26 בפברואר 2016 מונה בשנית למאמן הנבחרת. ב-16 באוגוסט 2019, סיאסיה הושעה מאימון לזמן בלתי מוגבל, לאחר שהורשע בניסיון להטיות משחקים. נבחרת ניגריה גביע אפריקה לאומות: 1994 סמסון סיאסיה, באתר Transfermarkt סמסון סיאסיה, באתר WorldFootball.net סמסון סיאסיה, באתר National Football Teams סמסון סיאסיה, באתר FootballDatabase.eu פרופיל המאמן, באתר Transfermarkt מערכת וואלה! ספורט‏, סמסון סיאסיה הושעה לכל החיים אחרי שהסכים לקבל שוחד בתמורה להטיית תוצאות, באתר וואלה, 16 באוגוסט 2019
פרדריק ארתור ורנר

פרדריק ארתור ורנר (באנגלית: Frederick Arthur Verner‏: 26 בפברואר 1836 – 16 במאי 1928) היה צייר קנדי, שנודע בציוריו של העמים הראשונים במערב קנדה ובציוריו של התאו. ורנר נולד בקנדה עילית בהמונדסוויל, ששינתה את שמה לשרידן בשנת 1857 והיא חלק ממיסיסוגה, אונטריו. כילד, הוא היה מוקסם בהשראת ציוריו של פול קיין וניסה לשכנע את הצייר הממוסד הזה לקחת אותו כתלמיד, אך הוא לא הצליח. בשנת 1856 נסע ללונדון, שם למד בבית הספר הת'רלי לאמנות לאמנות ובמוזיאון הבריטי בין השנים 1856–1858. לאחר מכן הצטרף לצבא הבריטי והתגייס לגדוד השלישי במערב יורקשייר, שם הועלה לדרגת סגן. בשנת 1860 הצטרף ללגיון הבריטי בפיקודו של גריבלדי כדי להילחם למען שחרור ואיחוד איטליה. בשנת 1861 הוא הצטרף מחדש לגדוד השלישי של מערב יורקשייר. הוא חזר לטורונטו בשנת 1862, שם פתח עסק צילום וצייר דיוקנאות בשמן מתצלומים. חלקם היו של אינדיאנים, וזו הייתה תחילת הקריירה שלו. עבודתו של ורנר, כמו של קיין, מתמקדת בסצינות מהמערב הקנדי וגם מתבססת לפעמים על רישומי שדה, אם כי ורנר לא נסע כמו פול קיין. רבים מציוריו מבוססים על רישומים וצבעי מים שנעשו כאשר ליווה את סגן מושל מניטובה, אלכסנדר מוריס, לחתימת חוזה באגם היער בשנת 1873. הוא השתמש ביצירות אלה (כעת בגלריה הלאומית של קנדה) כבסיס לציורים, וצייר אינדיאנים בתמונות ביתיות או כדמויות בתוך נופיו. הוא גם בחן בקפידה את התאו החל משנת 1875 והשתמש ברישומים אלה (הגלריה הלאומית של קנדה) כבסיס לתמונות, אם כי מעולם אולי לא ראה חיה כזאת בטבע. בשנת 1880 עבר ורנר לצמיתות ללונדון אך המשיך לבקר בקנדה באופן ספורדי, והוא הציג את ציוריו בתערוכות בטורונטו, מונטריאול, ניו יורק, פילדלפיה, סנט לואיס, לונדון, אנגליה ובמקומות אחרים. הוא הציג את עבודתו עם אגודת האמנים באונטריו משנת 1873 כמעט כל שנה. בשנת 1893 הוא התקבל כחבר באקדמיה המלכותית הקנדית, אך הציג עם החברה מאז הקמתה בשנת 1880 ועד סמוך למותו. בשנת 1901 הוא זכה במדליית זהב בתערוכה הפאן-אמריקאית בבאפלו. הוא נבחר לחבר הקנדי הראשון בחברה הקולוניאלית הבריטית המלכותית לאמנים בשנת 1905 וקיבל את התעודה בשנת 1910. הוא הציג גם באקדמיה המלכותית בלונדון בין השנים 1881 עד 1900. את עבודותיו של ורנר ניתן למצוא באוספים ציבוריים רבים, כולל מוזיאון האמנות האמריקאי סמיתסוניאן, וושינגטון; המוזיאון הלאומי לאמנות בטבע, ג'קסון, ויומינג; הגלריה הלאומית של קנדה, אוטווה; הגלריה לאמנות של אונטריו, טורונטו; מוזיאון מונטריאול לאמנויות יפות, ועוד. בשנת 1882 הוא התחתן עם מרי צ'ילקוט באנגליה. פרדריק ארתור ורנר נפטר בלונדון, אנגליה בשנת 1928. מאהל אינדיאני לחוף אגם נורטון מאבק של שוורי בופלו זריחה באגם מדיה וקבצים בנושא פרדריק ארתור ורנר בוויקישיתוף Frederick Arthur Verner Murray, Joan (1984). The Last Buffalo: The Story of Frederick Arthur Verner, Painter of the Canadian West. Toronto: Pagurian Press. p.19 Murray, Joan (1984). The Last Buffalo: The Story of Frederick Arthur Verner, Painter of the Canadian West. Toronto: Pagurian Press. p.12 The Imaginary Indian: The Image of the Indian in Canadian Culture, search.library.utoronto.ca
אסטרמה פולמינאה

אסטרמה פולמינאה (באנגלית: Estrema Fulminea) היא מכונית-על חשמלית במרכב קופה, שתיוצר בייצור מוגבל (61 יחידות) על ידי אוטומובילי אסטרמה משנת 2023. היא הוצגה במוזיאון המכוניות של טורינו במאי 2021. הפולמינאה כוללת ארבעה מנועים חשמליים המספקים כ-2040 כוחות סוס. יש לה קבל-על המסוגל לאגור מטען גדול של אנרגיה חשמלית, להיטען מחדש במהירות הרבה פעמים וגם לפרוק את המטען הזה במהירות. סוללת הרכב היא סוללה מוצקה בקיבולת 100 קילוואט שעה המספקת טווח נסיעה חשמלי של 520 קילומטרים. היא מאיצה מ-0 ל-100 בתוך 1.9 שניות ומ-0 ל-320 בתוך 9.9 שניות, לעומת הבוגאטי שירון, המאיצה מ-0 ל-320 בתוך 14 שניות. החברה אינה מספקת כרגע את מהירותה של הפולמינאה. פינינפארינה בטיסטה רימאק נברה מדיה וקבצים בנושא אסטרמה פולמינאה בוויקישיתוף אתר האינטרנט הרשמי של אסטרמה פולמינאה עם 2040 כ"ס וסוללות מצב מוצק: אסטרמה פולמינאה, באתר קארטיוב, ‏14 במאי 2021
אדולף קלמן

אדולף קֶלֶמֶן (בהונגרית: Kelemen Adolf; וספרם, 21 ביוני 1861 – דוטובליה (סלובניה), 19 בפברואר 1917) היה רב ותאולוג הונגרי. אדולף קלמן נולד בווספרם. לאחר שסיים את לימודיו בגימנסיה הראשית בעיר למד בבית המדרש לרבנים בבודפשט ובבית המדרש לרבנים בברלין ואחר כך נבחר לרב של פנצ'בו. בשנת 1917 נהרג במלחמת העולם הראשונה. המאמרים שלו הופיעו בשבועונים של הקהילה היהודית, כמו גם בטורים של העיתון "הסכמה" (Egyetértés) ובפסטר לויד. כמה מדרשותיו וההגדה שלו הופיעו גם הם בדפוס. הוא היה מהעמיתים והכותבים של ההיסטוריה האוניברסלית של היהודים. הגדת פסח. בודפשט, 1888. נאום חגיגי. פנצ'ובה, 1896. פאל גוליאש: חייהם ויצירותיהם של סופרים הונגרים. איגוד הספרנים והארכיונים ההונגרים, 1939-2002. לקסיקון ביוגרפי הונגרי I-II. עורך ראשי. אגנש קניירש., 1967-1969. לקסיקון חדש של רוואי. עורך ראשי. עמית אישטוואן קולגה טרשוי. סקסארד. 1996. לקסיקון ביוגרפי הונגרי חדש. עורך ראשי. לאסלו מרקו. מועדון הספרים ההונגרי. לקסיקון ביוגרפי של מחוז וספרם. עורך ראשי. בלה וארגה. וספרם, האספה הכללית של הממשל המקומי של מחוז וספרם, 1998. לקסיקון יהודי הונגרי. 1929. אדולף קלמן ההיסטוריה האוניברסלית של היהודים בשישה כרכים יוז'ף סיניאי: חייהם ויצירותיהם של סופרים הונגרים. 1891-1914. אדולף קלמן בבסיס הנתונים של המוזיאון הספרותי פטפי
Love Injected

Love Injected (בעברית: אהבה מוזרקת) הוא שיר של הזמרת והיוצרת הלטבית אמינטה סואדוגו. השיר ייצג את לטביה באירוויזיון 2015 על ידי סואדוגו. סואדוגו סיימה בגמר במקום השישי מתוך 27 מדינות כשלזכותה 186 נקודות, הישגה הטוב ביותר של לטביה מאז 2005 והמיקום הרביעי הטוב ביותר שלה אי פעם. בחצי הגמר היא סיימה במקום השני מתוך שבע עשרה, אחרי מי שניצחה בסופו של דבר, שוודיה. מידע על היצירה "Love Injected" באתר מיוזיק בריינז מילות השיר "Love Injected" באתר Genius סרטון השיר "Love Injected" באתר יוטיוב
אנטואן קומבוארה

אנטואן קומבוארה (בצרפתית: Antoine Kombouaré; נולד ב-16 בנובמבר 1963) הוא כדורגלן עבר צרפתי, ששיחק בעמדת הבלם. כיום משמש כמאמנה של נאנט. קומבוארה נולד בנומאה, בירת קלדוניה החדשה. הוא התחיל את לשחק כדורגל בקבוצת הנוער המקומית, פלום נומאה. בשנת 1983, קומבוארה חתם בנאנט. בשנת 1990, קומבוארה חתם בפריז סן-ז'רמן. תקופתו של קומבוארה, ידועה בעיקר בשל השערים המכריעים עליהם היה חתום. לדוגמה: ב-18 במרץ 1993, קומבוארה הבקיע את בדקה ה-96 את השער הרביעי של פריז בניצחון 1-4 נגד ריאל מדריד, שהעניק לקבוצתו את הכרטיס לחצי גמר גביע אופ"א וכן כבש את שער השוויון סיבוב קודם לכן, שהעניק לפריז עלייה לרבע הגמר בזכות שערי חוץ, על חשבונה של אנדרלכט. בשנת 1995, קומבוארה חתם בסיון מליגת העל השווייצרית וכעבור שנה חתם באברדין תמורת 300 אלף פאונד. בקיץ 1998, חזר לקדנציה שנייה בפריז וכעבור עונה פרש מכדורגל. עם פרישתו, קומבוארה מונה למאמן קבוצת המילואים של פריז סן-ז'רמן. בשנת 2003, מונה למאמנה של שטרסבורג, בה אימן עד אוקטובר 2004. ביולי 2005, קומבוארה מונה למאמנה של ואלנסיין, ששיחקה אז בליגה השנייה. בסיום עונתו הראשונה במועדון, העפילה הקבוצה לליגה הראשונה בצרפת, ממנה נעדרה מאז שנת 1993. במאי 2009, קומבוארה חזר לפריז סן-ז'רמן כמאמן הקבוצה הבוגרת, בה חתם לשלוש שנים. עונתו הראשונה במועדון, הייתה מתחת לציפיות ועל אף הרכש המאסיבי שעשתה הקבוצה היא סיימה במרכז הטבלה, אך היא זכתה בגביע הצרפתי. ב-29 בדצמבר 2011, קומבוארה פוטר מתפקידו כמאמן פריז, על אף שהקבוצה הייתה אז במקום הראשון. ב-27 ביוני 2012, קומבוארה מונה למאמנה של אל-הילאל מליגת העל הסעודית. ב-31 בינואר 2013, סיים את תפקידו בקבוצה. ב-18 ביוני 2013, מונה למאמנה של לאנס, עמה רשם בסיום העונה, עליית ליגה נוספת לליגה הראשונה. בלאנס, אימן שלוש עונות. ב-30 במאי 2016, קומבוארה חתם בגנגאן, בה אימון עד ה-6 בנובמבר 2018. ב-10 בינואר 2019, מונה למאמנה של דיז'ון, בה אימן עד לסיום העונה. ב-14 באוקטובר 2019, קומבוארה מונה למאמנה של טולוז. בטולוז, קומבוארה רשם את המאזן השלילי ביותר שלו כמאמן ראשי, כאשר הפסיד ב-11 מתוך 13 המשחקים בהם אימן את המועדון. יומיים לאחר ההפסד בגביע לסנט פריווה מהליגה הרביעית, פוטר מתפקידו. ב-11 בפברואר 2021, חתם בנאנט בה אימן עונה וחצי. ב-17 במרץ 2024 חזר לקדנציה שנייה במועדון. פריז סן-ז'רמן ליגת העל הצרפתית: 1993/1994 קופה דה פראנס: 1992/1993, 1994/1995 גביע הליגה הצרפתית: 1994/1995 פ.צ. סיון הגביע השווייצרי: 1995/1996 ואלנסיין הליגה הצרפתית השנייה: 2005/2006 אישיים מאמן השנה בליגה הצרפתית השנייה: 2005/2006 מדיה וקבצים בנושא אנטואן קומבוארה בוויקישיתוף אנטואן קומבוארה, באתר Transfermarkt אנטואן קומבוארה, באתר BDFutbol אנטואן קומבוארה, באתר WorldFootball.net אנטואן קומבוארה, באתר FootballDatabase.eu פרופיל המאמן, באתר Transfermarkt
דז'ה קליין

דז'ה קליין (Klein Dezső; ג'נג'ש, 11 בפברואר 1874 –?) היה רב ותאולוג הונגרי. הוא היה אחיו הצעיר של הרב יוז'ף קליין מסובוטיצה. דז'ה קליין נולד כבנם של ליפוט קליין ושל ברתה רוזנברג. בין השנים 1883 – 1889 היה תלמיד בית המדרש לרבנים בבודפשט. בשנת 1897 קיבל תואר דוקטור למדעי הרוח בבודפשט ובשנת 1899 קיבל סמיכה לרבנות. הוא עבד בשיקלוש במשך עשר שנים, בשנת 1909 נבחר לרב על ידי קהילת ניטרה. משנת 1926 היה הרב הראשי של פרשוב. הנביאים עובדיה ונחום תרגום לערבית (בודפשט, 1897). הוא היה עמית וכותב של ההיסטוריה האוניברסלית של היהודים יצירה גדולה וחשובה ביותר. כעורך: הוצאת תרגום לערבית של ספרי הנביאים יואל ועמוס מאת מחבר אנונימי: מבוסס על קודקס הנטינגטון 206 (בודאפשט: בית הדפוס אתנאום) באתר Biblia Arabica לקסיקון יהודי הונגרי. 1929.[1] יוז'ף סיניאי: חייהם ויצירותיהם של סופרים הונגרים ההיסטוריה האוניברסלית של היהודים בשישה כרכים דז'ה קליין באתר Arcanum Gyöngyösi izr. hitközség születési anyakönyve, 11/1874. folyószám.
השירים הנמכרים ביותר בכל הזמנים בצרפת

להלן 100 השירים הנמכרים ביותר בכל הזמנים בצרפת. הרשימה מבוססת על נתונים שפורסמו מטעם איגוד תעשיית ההקלטות הצרפתי (SNEP) בלבד. רשימה זו פורסמה בפומבי בשידור ארצי בפריים טיים ב-M6 ב-6 בפברואר 2004. מאז, פורסם מטעם האיגוד כי שירים כמו "Un Monde parfait" זכאים להיכלל ברשימה גם כן. השיר הנמכר ביותר בכל הזמנים בצרפת הוא "Petit Papa Noël" של טינו רוסי. השיר הנמכר ביותר של אישה הוא "You're the One That I Want" של ג'ון טרבולטה ואוליביה ניוטון-ג'ון, הלקוח מתוך הסרט "גריז". השיר "Belle" של פטריק פיורי, גארו ודניאל לבואה הוא השיר החדש ביותר בחמישייה הפותחת של הרשימה. השיר "Whenever, Wherever" של הזמרת-יוצרת הקולומביאנית שאקירה, נחשב לאחד מהשירים הבודדים בהיסטוריה של המדינה שהצליח לקבל את תואר היהלום ולהימכר בלמעלה ממיליון עותקים בסך הכול. השיר "Flashdance... What a Feeling" של איירין קארה מתוך הסרט "פלאשדאנס" (1983) נחשב לאחד משירי הנושא הנמכרים ביותר בכל הזמנים במדינה, כאשר מכירותיו עומדות על למעלה מ-1.3 מיליון עותקים. "Candle in the Wind 1997" / "Something About the Way You Look Tonight" של אלטון ג'ון הפך לשיר הנמכר ביותר במדינה בשנת 1997, תוך ש-"Cambodia" של קים ויילד נחשב לאחד מהשירים הזרים הנמכרים ביותר בכל הזמנים במדינה. מעבר לכך, נחשב "Y.M.C.A." של וילג' פיפל לאחד מהשירים הנמכרים ביותר של להקה במדינה. Professional Manufacturers, China Quality Suppliers on disqueenfrance.com, www.disqueenfrance.com Grease, 1978-06-16, נבדק ב-2021-05-16 "Les Meilleures Ventes "Tout Temps" de 45 T. / Singles / Téléchargement" (בצרפתית). איגוד תעשיית ההקלטות הצרפתי. 2015. נבדק ב-2017-02-13.
מאיר פרץ

מאיר פרץ (נולד ב-18 בנובמבר 1983) הוא כדורגלן עבר ישראלי, ששיחק בעמדת המגן השמאלי. פרץ התחיל את הקריירה שלו במחלקת הנוער של מ.ס. אשדוד. בעונת 2003/2004 הושאל להפועל רמת השרון מהליגה הארצית. פרץ, היה שותף לעלייה של המועדון לליגה הלאומית בסיום העונה. ב-2 באוקטובר 2004, פרץ ערך את הופעת הבכורה שלו במ.ס. אשדוד, בניצחון 0-4 נגד בני יהודה. ב-11 באוגוסט 2005, פרץ ערך את הופעת הבכורה שלו בזירה האירופית בתיקו 2-2 נגד דומז'אלה במסגרת מוקדמות גביע אופ"א. בקיץ 2006, פרץ חתם בהפועל תל אביב. ב-28 באוגוסט 2006, פרץ ערך את הופעת הבכורה שלו בקבוצה בתיקו 1-1 נגד בני יהודה. ב-7 באוקטובר 2007, פרץ הושאל לעירוני קריית שמונה. בקריית שמונה, פרץ רשם רק שותף רק במשחק אחד בתיקו 2-2 נגד מכבי תל אביב. בסיום העונה, פרץ חזר להפועל. בינואר 2009, פרץ חזר למ.ס. אשדוד. ב-19 בנובמבר 2010, פרץ חתם בהפועל כפר סבא מהליגה הלאומית. ב-21 בספטמבר 2011, פרץ חתם במכבי יבנה מליגה א' דרום, עמה היה שותף לעלייה לליגה הלאומית. בנובמבר 2016, פרץ חתם בבית"ר יבנה עד לסיום העונה. בסיום העונה פרש מכדורגל. הפועל רמת השרון ליגה ארצית: 2003/2004 מכבי יבנה ליגה א': עונת 2011/2012 מאיר פרץ, באתר ההתאחדות לכדורגל בישראל מאיר פרץ, באתר Transfermarkt מאיר פרץ, באתר WorldFootball.net יצחק סולומון‏, מאור פרץ חתם בקרית שמונה, באתר וואלה, 7 באוקטובר 2007 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מאיר פרץ".
Something Better

Something Better (בעברית: משהו טוב יותר) הוא שיר של להקת הרוק הפינית Softengine. השיר יצא לאור ב-21 במרץ 2014, ונבחר לייצג את פינלנד באירוויזיון 2014 בדנמרק. בתחרות האירוויזיון השיר סיים בחצי הגמר במקום השלישי והעפיל לגמר. בגמר, השיר סיים במקום ה-11 מתוך 26 כשלזכותו 72 נקודות. מידע על היצירה "Something Better" באתר מיוזיק בריינז מידע על הסינגל "Something Better" באתר מיוזיק בריינז
מידלסברו

מידלסברו (באנגלית: Middlesbrough, ‏האזנה‏Ⓘ‏) היא עיר בצפון-מזרח אנגליה במחוז צפון יורקשייר על נהר טיז. העיר העתיקה החלה להתפתח בשנת 1829, כאשר איש עסקים מהעיר השכנה דרלינגטון החליט להקים בה תשלובת מפעלי פלדה. כלכלתה מתבססת על ברזל, כימיקלים והנדסה. הערים התאומות של מידלסברו הן: גרמניה אוברהאוזן, נורדריין-וסטפאליה, גרמניה צרפת דנקרק, או-דה-פראנס, צרפת מדיה וקבצים בנושא מידלסברו בוויקישיתוף אתר האינטרנט הרשמי של מידלסברו מידלסברו, באתר אנציקלופדיה בריטניקה (באנגלית) ערך זה הוא קצרמר בנושא יישובים באנגליה. אתם מוזמנים לתרום לוויקיפדיה ולהרחיב אותו.
אנטונין בראון

אנטונין בראון (בצ'כית: Antonín Braun;‏ 1709, אוסטריה – 1742, פראג ) היה פסל צ'כי ממוצא טירולי של תקופת הבארוק. בן אחיו של מתיאס בראון אשר ירש והמשיך את בית המלאכה שהקים דודו. כשמתיאס דודו חלה הוא העביר את בית המלאכה וכל העבודות בשלבי הכנה האצורות בו לאנטונין דבר המקשה את ההבחנה ביניהם. פסלו מלאגרוס ואטאלנטה מזכיר את עבודתו של ואצלב ניז'ינסקי אחר הצהריים של פאון שחוברה כעבור למעלה ממאה שנים, ייתכן שמקורות ההשראה שלהם היו זהים. מלאגרוס ואטאלנטה מאת אנטונין בראון בתחנת המטרו מלוסטרנסקה בפראג קרל השישי, קיסר האימפריה הרומית הקדושה במוזיאון הלאומי בפראג. בקכוס ליד תחנת המטרו מלוסטרנסקה בפראג פסל ונוס ליד תחנת המטרו מלוסטרנסקה בפראג דמטר - אלגוריה של נדיבות ליד תחנת המטרו מלוסטרנסקה בפראג מרקוריוס וונוס בתחנת המטרו מלוסטרנסקה בפראג מדיה וקבצים בנושא אנטונין בראון בוויקישיתוף